cyanic-selkie/wikianc huggingface dataset:
Det gotiske alfabetet
Det gotiske alfabetet er eit alfabetisk skriftsystem som vart oppfunnen av biskop Wulfila på 300-talet evt. Wulfila var ein religiøs forkynnar ved gotarane som omsette Bibelen til gotisk. Det gotiske alfabetet må ikkje blandast med gotisk skrift, som er ein skriftstil frå det latinske alfabetet.
Alfabetet består av 27 bokstavar. Dei fleste av desse var henta frå det greske alfabetet, men nokre var henta frå det latinske alfabetet og nokre var truleg henta frå ei form for runer som vart brukt før Wulfilas tid. Bokstavane kunne òg brukast til tal, og det var to ekstra talteikn utanom bokstavane. Namna på bokstavane er kjende frå eit manuskript frå 900-talet, og namna er basert på namna som vart brukt på runer.
Othoní
Othoní (gresk Οθωνοί) eller Fano er den vestlegaste av dei greske øyane. Ho er den største av dei diapontiske øyane, ei gruppe småøyer nordvest for Kérkyra i Dei joniske øyane. Administrativt høyrer Othoní til periferieininga Kérkyra i periferien Dei joniske øyane, og var tidlegare eigen kommune. Øya vart innlemma i kommunen Kérkyra i 2011, men inngår frå 2019 som ei kommunaleining i kommunen Sentral-Kérkyra og dei diapontiske øyane.
Øya har 392 innbyggjarar (2011). På 1800-talet var øya hovudsete for kommunen Diapóntiaøyane, som bestod av øyane Othoní, Erikoússa og Mathráki. Dei fleste innbyggjarane på øya har sitt opphav i folk frå Paxí som busette seg her i 1570-åra.
I ei grotte nær Aspros Ammos-stranda skal i følgje segna Kalypso ha halde Odyssevs til fange.
Nummererte småplanetar/1001–2000
Dette er ei lista over småplanetane ifrå nummer 1001 til 2000. For hovudlista, sjå nummererte småplanetar.
1901–2000
Lista över småplaneter (1001–1500) Seznam planetek 1001-1250 Liste der Asteroiden, Nummer 1001 bis 1500 Kisbolygók listája (1001–1500) List vun de Asteroiden/1001–1500 Seznam asteroidov (1001-1250) Списак астероида (1000—1499)
Sinarka
Sinarka er ein vulkan som ligg nord på øya Sjiasjkotan i Kurilane i Russland.
Atmosfærisk dynamikk
Atomsfærisk dynamikk omhandlar det fysiske studiet av atmosfæren, og er ei grein av meteorologien. Meteorologar prøver å modellere jordatmosfæren og atmosfæren til andre planetar ved å bruke likningar frå væskedynamikken, kjemiske modellar, strålingsbalansen til jorda og andre energioverføringsprosessar i atomsfæren (i tillegg til korleis desse er knytt saman til andre system som havet). For å kunne modellere vêrsystem, må meteorologar bruke teknikkar som spreiingsteori, bølgjeforplantingsmodellar, skyfysikk, statistisk mekanikk og romleg statistikk, som er svært matematiske og relatert til fysikk.
Stråling
Sola sender ut strålar med forskjellige bølgjelengder. Synleg lys har bølgjelengder mellom 0,4 og 0,7 mikrometer. Kortare bølgjelengder høyrer til den ultrafiolette delen av spektrumet, medan lengre bølgjelengder høyrer til det infraraude. Ozon absorberer stråling svært effektivt rundt 0,25 mikrometer, der UV-c strålane ligg på spektrumet. Dette aukar temperaturen i stratosfæren som ozonlaget ligg i. Snø reflekterer 88 % av UV-strålane, medan sand reflekterer 12%. Vatn reflekterer berre 5 % av UV-strålinga. Jo større vinkelen mellom atmosfæren og solstrålane er, jo meir energi vil verte reflektert eller absorbert av atmosfæren.
Skyfysikk
Skyfysikk er studiet av dei fysiske prosessane som fører til danninga og veksten av og nedbøren frå skyer. Skyer består av mikroskopiske vassdropar (varme skyer), ørsmå iskrystallar eller begge delar. Under passande forhold slår dropane seg saman og dannar nedbør som kan falle til bakken.. Mekanismane bak skyformasjon og vekst er noko ein ikkje forstår heilt enno, men forskarar har utvikla teoriar som forklarar strukturane til skyer ved å studere mikrofysikken til individuelle smådropar. Framsteg i radar- og satellitteknologi har òg ført til meir presise studiar av skyer på stor skala.
Atmosfærisk elektrisitet
Atmosfærisk elektrisitet er daglege variasjonar i jordatmosfæren sitt elektromagnetiske nettverk. Jordoverflata, ionosfæren og atmosfæren vert kalla den globale atmosfæriske elektriske kretsen. Lyn har ei utlading på opp til 30 000 ampere og opp mot 100 millionar volt, og sender ut lys, radiobølgjer, røntgenstråling og til og med gammastråling. Temperaturen i plasmaen som lynet fører til kan verte så høg som 28 000 kelvin og elektrontettleiken kan kome over 1024/m³.
Atmosfærisk tidvatn
Dei største svingingane, liknande tidvatn i havet, oppstår stort sett i troposfæren og stratosfæren når atmosfæren periodisk vert oppvarma når vassdamp og ozon absorberer solstråling gjennom dagen. Bølgjene dette skapar kan så forplante seg bort frå områda dei oppstod i og stige til mesosfæren og termosfæren. Slike bølgjer kan målast som regelmessige svingingar i vind, temperatur, lufttettleik og lufttrykk. Sjølv om dei på mange måtar liknar tidvassbølgjer i havet er det to viktige faktorar som skil dei frå kvarandre:
i) Atmosfærisk tidvatn oppstår hovudsakleg av sola si oppvarming av atmosfæren, medan tidvatn i havet hovudsakleg oppstår på grunn av Månen sitt tyngdefelt. Dette fører til at dei fleste atmosfæriske tidvassbølgjer har periodar som heng saman med lengda på soldagen, medan tidvassbølgjene i havet har lengre periodar i forhold til månedagen (tida månen brukar på ein runde rundt jorda), som er om lag 24 timar og 51 minutt.
Oxía
Oxía (gresk Οξεία), òg kalla Oxiés, Oxiá eller Oxeia er ei øy i Hellas og øygruppa Ekhinádes, som høyrer til Dei joniske øyane. Ho er hovudøya i den sørlege delen av øygruppa og er ein del av kommunen Itháki i periferieininga med same namn. Oxía har det høgaste punktet i Ekhinádes på 421 meter over havet. Øya er 5 km lang og om lag 2 km brei, og har to fjell. Øya er ikkje busett.
Ein kan sjå øya heilt frå Etoloakarnanía, nord og vest i Akhaía, mykje av det nordlege og nordvestlege Ilía, delar av Zákynthos, søraust på Kefaloniá, Itháki og søraust på Levkáda.
Atmosfærisk dynamikk
Atmosfærisk tidvatn
Merk at sjølv om soloppvarminga er den største medverkande faktoren for amplituden til dei atmosfæriske bølgjene, skapar òg tyngdekrafta til Sola og Månen tidvassbølgjer i atmosfæren. Som i havet medverkar Månen mykje meir til dette enn Sola (faktisk kan ein i dei fleste tilfelle sjå bort frå Sola sin effekt når det gjeld tyngdefeltet).
Aeronomi
Aeronomi er læra om dei øvre områda av atmosfæren, der dissosiasjon og ionisering er viktige. Uttrykket aeronomi vart innført av Sydney Chapman i 1960. I dag vert uttrykket òg nytta om tilsvarande område av atmosfæren til andre planetar. I forsking innan aeronomi må ein ha tilgang til ballongar, satellittar og sonderakettar, som kan gje ein data om denne regionen av atmosfæren. Atmosfærisk tidvatn spelar ei viktig i rolle i vekselverknaden mellom den nedre og den øvre atmosfæren. Av fenomen ein studerer i aeronomi finn ein lyn i den øvre atmosfæren, som lysfenomen kalla sprites («ånder»), haloar, blå jettar og såkalla «alvar» (elves).
Kjelde
فيزياء الغلاف الجوي Atmosfäärifüüsika Atmospheric physics Fisica dell'atmosfera Fizik atmosfera Fizyka atmosfery Физика атмосферы 大气物理学
Collina d'Oro
Collina d'Oro er ein kommune i distriktet Lugano i kantonen Ticino i Sveits. Kommunen har innbyggjarar  og eit areal på. Kommunesenteret ligg 469 meter over havet.
Han vart skipa i 2004 då kommunane Agra, Gentilino og Montagnola.
Montenegrinsk
Montenegrinsk er ei standardisert form av serbokroatisk som er offisielt språk i Montenegro. Det blir tala av montenegrinarar.
Montenegrinsk byggjer på den aust-herzegovinske dialekten av den mest utbreidde serbokroatiske varianten sjtokavisk, som også er grunnlag for standard kroatisk, serbisk og bosnisk. Uttalen til montenegrinsk ligg nærare kroatisk enn serbisk. Dei ulike språka er gjensidig forståelege, men har ulik utviklingshistorie. Til dømes hadde montenegrinarane si eiga kyrkje fram til denne blei teken opp av den serbiske ortodokse kyrkja på 1920-talet.
700
700 (romartal DCC)
Samsari
Samsari er ein fjelltopp i Abul-Samsari-kjeda sør i Georgia. Han har ei høgd på 3285 moh. Samsari er danna av ei vulkankjegle som inneheld ein kaldera med ein diameter på 3 km. Ein kant omkransar denne i ein halvsirkel. Bakken i kalderaen er dekt av steinar og breavsettingar i tillegg til små vatn og vulkanske kartsformasjonar.
Fjellet blei danna under kvartærtida og inneheld bergarartane andesitt, dacitt og rhyolitt. Fjellsidene er for det meste utan vegetasjon.
Kurakhove
Kurakhove (ukrainsk Курахове, russisk Курахово, Kurakhovo) er ein by i Donetsk oblast (provins) i Ukraina. Byen har kring 20 000 innbyggjarar (2011).
Tomáš Masaryk
Tomáš Garrigue Masaryk er kjend som den tsjekkoslovakiske landsfaderen. Han var sentral i opprettinga av Tsjekkoslovakia og var den første presidenten i landet. Masaryk var også ein respektert akademikar, redaktør og politikar. Masaryk klarte å sameina tsjekkarar og slovakar, og å leia det einaste demokratiet i Sentral- og Aust-Europa i mellomkrigstida. Han støtta særleg toleranse, rettferd og individualisme, og markerte seg som motstandar av antisemittisme, bolsjevisme, klerikalisme og monarkisme.
I ettertid har Masaryk vorte noko nær ein nasjonalhelt, særleg i Tsjekkia. Fleire generasjonar av tsjekkoslovakiske tenkarar blei inspirerte av han. Vitskapsmannen Karl Popper kalla Masaryk og Winston Churchill dei to største statsmennene på 1900-talet. Den tsjekkiske journalisten Ferdinand Peroutka meinte Masaryk sitt store bidrag ikkje var hans vitskaplege verk, men hans eigen person. Forfattaren Karel Čapek har hevda at «Masaryk er eit prinsipp».
Oppvekst og utdanning
Tomáš Masaryk kom frå enkle tilhøve i Mähren, som då var del av Austerrike-Ungarn. Han vart fødd på eit gods i Hodonín (tysk Göding) der faren var kusk. Foreldra var tsjekkarar, men snakka tysk heime, slik at dette blei morsmålet til Masaryk, medan han lærte tsjekkisk og slovakisk seinare.
Som ung arbeidde han som smed, men hadde også evner som gjorde at han fekk høgare utdanning i Brünn (noverande Brno), Wien (der han mellom anna studerte med Franz Brentano) og Leipzig (med Wilhelm Wundt). Han fekk doktorgrad frå universitetet i Wien i 1876, og blei dosent der i 1879. I 1882 blei han professor i filosofi ved det nystarta tsjekkiske universitetet i Praha. Året etter grunnla han tidsskriftet Athenäum, med skriftstykke om tsjekkisk kultur og vitskap.
Tankar og kontrovers
Som filosof var Masaryk ein rasjonalist og humanist. Han la vekt på praktisk etikk og var påverka av anglosaksisk tenking, fransk filosofi og særleg den tyske filosofen Herder, kalla grunnleggaren av nasjonalismen. Masaryk var kritisk til tysk idealistisk filosofi og marxisme.
I 1886 vart Tomáš Masaryk med eitt slag kjend i ein breiare krins for det han skreiv om historie. Han la fram at mytologiske tsjekkiske dikt på handskrift, som ein hadde trudd var frå tidleg mellomalder, i røynda måtte vera frå byrjinga av 1800-talet. Han heldt fram at ein moderne nasjon ikkje kunne påropa seg ei oppfunne historie. I ordskiftet var Masaryk nærast hata av innflytingsrike folk med sterk tru på at dikta var ekte mellomalderdikt. Ei anna kontroversiell handing som førte til sterke kjensler mot Masaryk var hans offentlege forsvar av ein jøde som var tiltalt for ritualmord i den såkalla Hilsner-rettssaka. Då han seinare, i 1909, viste at det austerrikske utanriksdepartementet hadde fabrikert bevismateriale mot ei gruppe kroatiske nasjonalistar blei han kjend over heile Europa.
Politikar
Etter at første verdskrigen braut ut, reiste han frå Böhmen og gjekk i eksil i London, der han underviste i slavisk historie ved King's College. Han var også redaktør for månadsmagasinet The New Europe.
Saman med Eduard Beneš oppretta han og blei formann i det tsjekkoslovakiske nasjonale rådet, (Czech National Council) som arbeidde for ein sjølvstendig tsjekkoslovakisk stat.
I løpet av verdskrigen reiste Masaryk til fleire land for å argumentera for opprettinga av ein sams tsjekkisk og slovakisk stat. I mai 1917 var han i Russland, der han organiserte krigsfangar i såkalla tsjekkoslovakiske legionar til å slåst mot Austerrike-Ungarn. Våren 1918 var han i USA, og forhandla fram ei avtale med slovakiske leiarar der om opprettinga av Tsjekkoslovakia. Masaryk fekk støtte til statsdanninga si frå den britiske regjeringa og president Woodrow Wilson i USA.
Little Deuce Coupe
Little Deuce Coupe er det fjerde albumet til The Beach Boys og det tredje dei gav ut i 1963. Albumet var nesten ikkje meint å kome ut då det kom og vart raske spelt inn og sett saman av Brian Wilson som prøvde å verne bandet sitt.
Tomáš Masaryk
President av Tsjekkoslovakia
I juni 1918 blei Tsjekkoslovakia anerkjend som ein stat som hadde kjempa for dei allierte, og Masaryk som leiar. Seinare det året drog han tilbake til Tsjekkoslovakia og blei vald til president. Som forkjempar for ein liberal og demokratisk humanisme, vart Masaryk populær i Tsjekkoslovakia. Han var ein varm forkjempar for Folkeforbundet. I konfliktane mellom dei ulike nasjonalitetane i landet, klarte han på 1930-talet ikkje å hindra oppblomstring av tyske, ungarske og slovakiske nasjonalistiske rørsler.
Little Deuce Coupe
Little Deuce Coupe nådde fjerdeplass i USA og låg på lista der i 46 veker. Little Deuce Coupe finst i dag på CD i lag med All Summer Long, samt bonusspor frå denne perioden.
Tomáš Masaryk
President av Tsjekkoslovakia
Masaryk blei attvald i 1920, 1927 og 1934, men gjekk av i 1935 då han meinte trugsmålet frå Nazi-Tyskland kravde ein yngre leiar. Eduard Beneš tok over som president den 14. desember. Fram til han døydde i 1937 var Masaryk ein framtredande personlegdom innan den nye statsdanninga.
Little Deuce Coupe
Produksjon
Sommaren 1963 sette Capitol Records saman ei «hot rod»-samling kalla Shut Down, som inkluderte The Beach Boys-songane «Shut Down» og «409», utan løyve frå bandet. Brian Wilson gjorde så raskt klar fleire songar han hadde arbeidd på (hovudsakleg i lag med radioprataren Roger Christian) og bandet spelte inn songane og gav dei ut som Little Deuce Coupe, utruleg nok berre ein månad etter førre album, Surfer Girl kom ut. Åtte av songane var nye, medan «Little Deuce Coupe», «Our Car Club», «Shut Down» og «409» hadde vore gjevne ut på dei tre førre albuma.
Tomáš Masaryk
Privat
Masaryk var gift med Charlotte Garrigue frå USA. Saman vart dei foreldra til 6 born, mellom anna til kunstnaren Herbert Masaryk og diplomaten og politikaren Jan Masaryk. Masaryk døydde i Lány i 1937, 87 år gammal.
Little Deuce Coupe
Produksjon
Sjølv om det var ein sjanse å gje ut to plater så tett etter kvarandre, vart Little Deuce Coupe ein stor hit og nådde fjerdeplass i USA, samt selde til platina her. Sidan dei fleste songane omhandla bilar (bortsett frå «Be True to Your School», sjølv om også denne nemner køyring), har Little Deuce Coupe vorte kalla eit av dei tidlegaste døma på konseptalbum innan rock.
Tomáš Masaryk
Ettermæle
Fleire stader ulike stader i verda er kalla opp etter Masaryk, mellom anna Avenida Presidente Masaryk i Mexico by, Masaryktown i Florida og kibbutzen Kfar Masaryk nær Haifa i Israel som hovudsakleg var skipa av tsjekkiske innvandrarar.
Little Deuce Coupe
Produksjon
Sjølv om albumet vart spelt inn så raskt, var kvaliteten høg. Songane til Brian Wilson og arrangementa deira vart stadig meir trollbindande og komplekse, særleg «No-Go Showboat» og «Custom Machine».
Tomáš Masaryk
Ettermæle
Karel Čapek, ein kjend tsjekkisk forfattar, skreiv ei rad bøker som han kalla 'Hovory s TGM'(=Samtalar med TGM).
Masaryk og Garborg
Masaryk var den første til å gje ut ei bok om Arne Garborg. Boka gjaldt Trætte Mænd, som var ein av dei heftigast diskuterte europeiske romanane i 1890-åra. Ei tid hadde Masaryk eit brevskifte med Garborg om spørsmål knytt til etikk.
Little Deuce Coupe
Produksjon
Dette var det siste Beach Boys-albumet med rytmegitarist David Marks. Det opphavlege medlemmet Al Jardine kom tilbake til bandet under innspelinga og Marks forlet bandet kort tid etter.
Ein Deuce Coupe er ein Ford Model B Coupe frå 1932 (deuce («to») står for året han kom ut). Dette var den definitive hot-rod-bilen.
Medverkande
The Beach Boys
Comano i Sveits
Comano er ein kommune i distriktet Lugano i kantonen Ticino i Sveits. Kommunen har innbyggjarar  og eit areal på. Kommunesenteret ligg 511 meter over havet.
Skirennaren Lara Gut er frå Comano.
Novorossijsk
Historie
I antikken låg det ein gresk koloni kalla Bata ved breidda av Tsmessbukta som spesialiserte seg på kornhandel. Han er nemnd i verka til Strabon og Ptolemaios. Genovesiske handelsmenn frå Ghisolfi-familien opprettheldt ein handelsplass her i mellomalderen.
Sidan 1722 vart bukta kommandert av den osmanske festninga Sujuk-Qale eller Soğucak. Etter at kysten her vart avstått til Russland i 1829 etter den russisk-tyrkiske krigen grunnla admiralane Mikhail Lazarev og Nikolaj Rajevskij ein austleg base for svartehavsflåten i 1838. Han vart kalla opp etter provinsen Novorossija og hamna vart ein viktig del av kystforta kalla Svartehavslinja, som strekte seg sørover til Sotsji.
Bord i trelast
Bord skorne rett frå tømmeret blir kalla skurlast, medan justerte bord er avretta og justert til eksakte dimensjonar innanfor definerte marginar. Høvla bord kan ha glatt overflate og dei kan vere avrunde med forskjellige profilar. Trelast vert i Noreg seld og sortert i dimensjonar etter Norsk standard.
Novorossijsk
Historie
På det meste av 1800-talet utvikla Novorossisjk seg raskt og vart hovudstaden i Svartehavet gubernija, det minste i Det russiske riket, i 1896. Frå 26. august 1918 til 28. mars 1920 var Novorossijsk det viktigaste senteret for Denikin sin kvite arme og den kortvarige republikken Novorossija. Mange av dei kvite rømde frå Novorossijsk til Konstantinopel.
Bord i trelast
Typisk bruk av bord er panel og bordkleding.
Novorossijsk
Historie
I 1942 vart byen okkupert av tyske Wehrmacht, men ei lita eining sovjetiske sjømenn forsvarte ein del av byen kalla Malaja Zemlja i 225 dagar, før han vart frigjeve av den raude armeen den 16. september 1943. Det heroiske forsvaret av hamna av ei sovjetiske sjømennene gjorde at dei hadde kontroll over bybukta og dermed hindre tyskarane i å nytte hamna til laste i land forsyningar. Novorossijsk fekk for dette tittelen helteby i 1973.
I 2003 signerte president Putin eit dekret for å byggje ein ny marinebase for svartehavsflåten i Novorossijsk.
Vulkanen Smirnov
Smirnov er ein vulkan som ligg nordvest på Kunasjir i Kurilane i Russland. Han består av stratovulkanane Smirnov og Rurui. Rurui er den høgaste av desse med ei høgd på 1485 meter over havet.
Malene
Malene er eit kvinnenamn som er ei dansk kortform av Magdalene. Namnet finst også i fleire romanske språk som Malena. Malene har norsk namnedag den 22. juli medan Malena har svensk namnedag den 10. desember.
Bruk
Namnet var noko brukt i Noreg ved slutten av 1800-talet. Bruken voks plutseleg ved midten av 1980-talet, då 0,30 % av jentebarn fekk namnet. Sidan 2000 har bruken gått litt nedover.
I 2008 var det 2224 norske kvinner som heitte Malene og 231 som heitte Malena.
Nærskylde namn
Andre nordiske kortformer av Magdalene er Magda, Malin og Lena. Marlene er eit likande og nærskyld namn av tysk opphav.
Interiørarkitekt
Interiørarkitekt er ei yrkesgruppe som utformar interiør. Det gjeld alt frå planløysingar til møblar. Møbeldesignarar/møbelteiknarar formar lause element. Interiørarkitekt er ingen verna tittel. Nemninga Interiørarkitekt MNIL gjev garanti for at utøvaren har ei utdanning det blir stilt særskilte krav til, og er medlem av Norske interiørarkitekters og møbeldesigneres landsforening (NIL).
Nizjnekamsk
Nizjnekamsk (russisk Нижнека́мск, tatarisk-kyrillisk: Түбән Кама, tatarisk-latinsk: Tübän Kama) er ein by i Republikken Tatarstan i Russland. Han ligg rundt 180 km aust for Kazan. I 2007 hadde han om lag 225 000 innbyggjarar.
Han vart grunnlagt i 1961 som ein urbanliknande busetnad kalla Nizjnekamskij, i samband med bygginga av Nizjnekamskneftekhim petrokjemiske industrikompleks. Han fekk bystatus i 1966, under det nye namnet Nizjnekamsk. Han er framleis eit viktig senter for den petrokjemiske industrien.
Geir Gulliksen
Geir Gulliksen er ein norsk forlagsredaktør, forfattar og lyrikar.
Gulliksen har gått på Forfattarstudiet i Bø (1985). Han har arbeidd som forlagsredaktør i Tiden Norsk Forlag. Sidan 2000 har han vore sjefsredaktør i Forlaget Oktober. Som forlagsredaktør har han fått stor merksemd for å drive fram ein ny generasjon norske forfattarar på 1990-talet, mellom andre Karl Ove Knausgård, Tore Renberg og Lars Ramslie.
Homo Erraticus
Homo Erraticus er det sjette studioalbumet til den britiske musikaren Ian Anderson, som òg er frontmann i Jethro Tull. Albumet kom ut 14. april 2014 og er eit konseptalbum laust knytt til Jethro Tull-albumet Thick as a Brick (1972) og Anderson sitt Thick as a Brick 2 (2012), sidan teksten igjen er oppført som skriven av den oppdikta karakteren Gerald Bostock.
Albumet kom ut i fire format: som dobbel vinylplate, ein enkel CD, ein CD og DVD og ein eksklusiv plateboks frå Amazon.com med albumet på CD og tre bonusplater.
Anderson og bandet hans la ut på turné for albumet, der dei spelte heile albumet i første halvdel av showet og eit utval av Jethro Tull i andre halvdel.
Musikalsk stil
Homo Erraticus er eit progressivt rockealbum som i følgje Anderson blanda folkemusikk og mellomaldermusikk med heavy metal. Stephen Thomas Erlewine frå AllMusic kalla albumet «så nær 70-tals progressiv rok som det er mogeleg å kome i 2014».
Konsept
Uttrykket Homo Erraticus er latinsk for «vandrande mann», og konseptet byggjer dels på den oppdikta karakteren Gerald Bostock, eit vedunderbarn. Ein har fått detaljar frå soga frå to offisielle kjelder, som går til dels i mot kvarandre: nettsida til Jethro Tull og ei eiga marknadsføringsside for albumet.
Den generelle bakgrunnssoga for albumet er at i år 2014 så har diktaren Gerald Bostock, som no er tidleg i 50-åra, nyleg oppdaga eit «støvete, upublisert manuskript» hos bokhandlaren i byen, skriven av den lokale amatørhistorikaren Ernest T. Parritt, (1873 -1928), som enten vert kalla «Homo Britanicus Erraticus» eller «Homo erraticus (The St Cleve Chronicles)». Anderson hevda at tekstane på albumet er tolkinga til Bostock av det illustrerte dokumentet til Parritt som oppsummerer historiske element i den tidlege sivilisasjonen i Storbritannia og som òg verkar å vere eit profeti for framtida.» To år før han døydde skal Parritt visstnok ha byrja å få syn frå tidlegare liv, som anten kom av at «Parritt hadde eit traumatisk fall frå hesten sin» eller «leid av tilbakevendande malaria, han fekk då ha var i hæren i India». Parritt opplever liva til «ein førhistorisk, nomadisk steinaldermann, ein smed frå jernalderen, ein saksisk inntrengjar, ein kristen munk, ein latinskuleelev på 1600-talet, ein vertshushaldar, ein jernbaneingeniør for Brunel, og til og med prins Albert, ektemannen til dronning Victoria.»
Kritikk
AllMusic gav tre og ei halv stjerne og skreiv «konturane av komposisjonane minner om klassisk tull, så Homo Erraticus er til sjuande og sist tilfredsstillande».
Innhald
Alle songane er oppført som skrivne av Ian Anderson og Gerald Bostock. Albumet er delt inn i tre delar – «Chronicles», «Prophecies» og «Revelations».
Medverkande
Musikarar
Teknisk
Kjelder
<div class=«references-small">
Nordlyd
Nordlyd er tidsskriftet til Humanistisk fakultet ved UiT Noregs arktiske universitet. Det inneheld framforalt artiklar skrive av forskarar ved universitetet i Tromsø og seminarinnlegg frå vitskaplege seminar ved universitetet, men også andre forskarar har publisert arbeid i Nordlyd.
Nordlyd vart grunnlagt i 1979, og kom med mellom eitt og to nummer i året. Frå og med nummer 31 i 2003 blir Nordlyd publisert som eit elektronisk tidsskrift.
Petalás
Petalás (gresk Πεταλάς) eller Petalá er ei øy i Hellas og øygruppa Ekhinádes, som høyrer til Dei joniske øyane. Ho er den største øya i Ekhinádes med eit areal på 5,4 km². Historikarar meiner at Petalás er den antikke Dulikhiom. I Iliaden vert det skildra at 40 skips segla frå denne øya til Troja, men den antikke geografen Strabon og moderne forskarar meiner at Dulikhiom er øya Mákri, som ligg i nærleiken. Petalás er ei privateigd øy som er ein del av kommunen Sámi på Kefaloniá. Øya er ikkje busett.
Knud Leem
Knud Leem var ein norsk prest, misjonær og språkforskar. Knud Leem innleia det vitskaplege studiet av samisk, med ein grammatikk frå 1748, og to ordbøker, frå 1756 og 1768.
Leem var også leiar for Seminarium Lapponicum ein periode, og han arbeidde i lag med Anders Porsanger.
Grammatikken vitnar om ein innsikt i samisk som ikkje står attende for mange andre grammatikkar i samtida. Leem har ei stammeklasseinndeling som er ganske lik den vi opererer med i dag. Han kommenterer også stadievekslinga, men meir som ein tendens enn som ein regel.
Leem bygde på språket i Porsanger, dvs. ein austleg dialekt av nordsamisk. Ordbøkene hans inneheld eit ordmateriale som framleis er interessant for språkforskinga. Konrad Nielsen si ordbok har hovudvekta på dialektane i Polmak, Karasjok og Kautokeino, og Leem representerer altså ein annan dialekt.
Topografisk hovudverk
Leems viktigaste bokutgåve er det topografiske verket Beskrivelse over Finmarkens Lapper, ... (1767), med merknader ved biskop Gunnerus og ein religionshistorisk studie ved Jessen-Schardeböll. Her beskriv han liv og levemåte blant samar, deira klede og draktskikkar, mat og tilverknad av mat, jakt, fiske og jaktreiskapar, o.s.b.. Eit rikt, men i mange tilfelle forteikna illustrasjonsmateriale, er med på å gjere skriftet til den viktigaste dokumentasjon vi har omkring eldre, samisk kultur, på same tid som boka reknast med blant dei beste topografiske verka som vart publiserte i Norden på 1700-talet.
Pístros
Pístros (gresk Πίστρος) er ei lita øy i øygruppa Ekhinádes i Dei joniske øyane i Hellas. Ho ligg like aust for Itháki, men er ein del av kommunen Sámi på Kefaloniá. Øya er ikkje busett.
Leikanger Næringshage
Leikanger næringshage er ein næringshage i Hermansverk i Sogndal kommune. Føremålet til næringshagen er å vere ein aktuell stad for etablering av kompetansearbeidsplassar i indre og midtre Sogn.
Lekte
Lekt, lekte eller rekke i trelast er trematerial skoren i dimensjonar frå 11 mm x 23 mm til 75 mm x 75 mm.
Material skoren rett frå tømmeret blir kalla skurlast, medan justerte rekker og lekter er avretta og justert til eksakte dimensjonar innanfor definerte marginar. Trelast vert i Noreg seld og sortert i dimensjonar etter Norsk standard.
Lekter blir typisk brukt til spikerslag og underlag for spikerslag.
FK Kuban Krasnodar
FK Kuban Krasnodar (russisk Футбольный клуб "Кубань" Краснодар, Futbol'nij klub Kuban' Krasnodar), er ein russisk fotballklubb frå Krasnodar. Laget spelar heimekampane sine på Stadion Kuban.
Current squad
''Per 28. august 2010''
Planke
Planke er eit langt, smalt og flatt trestykke som er sagd, kløyvd eller kilt ut av en tømmerstokk på langs. I norsk og ein del annan trelasttradisjon definerere ein plankar som trematerial skore i dimensjonar frå 36 mm x 98 mm til 100 mm x 225 mm (omtrentleg frå halvannan tom fire til fire tom ni).
Plankar skorne rett frå tømmeret blir kalla skurlast, medan justerte plankar er avretta og justert til eksakte dimensjonar innanfor definerte marginar. Trelast vert i Noreg seld og sortert i dimensjonar etter Norsk standard.
Plankar blir typisk brukt til reisverk og bjelkelag i bygg.
Rheinwaldhorn
Rheinwaldhorn er eit 3 402 meter høgt fjell i Lepontin-Alpane i det sørlege Sveits. Fjellet, som ligg på grensa mellom kantonane Graubünden og Ticino, er det høgste i kantonen Ticino. Fjellet høyrer med i Adula-massivet, som på si side er del av Sankt Gotthard-massivet.
I Ticino vert sjølve fjellet nemnt for Adula, like så mykje som massivet.
Munken Placidus frå Spescha var den fyrste på toppen av Rheinwaldhorn då han kleiv fjellet i 1789.
Papa Stronsay
Papa Stronsay (norrønt Papey Minni) er ei lita øy i Orknøyane i Skottland, nordaust for Stronsay. Ho er 74 hektar stor og det høgaste punktet ligg 13 meter over havet.
I følgje segnene skal somme av dei innfødde på øya avstamme frå ein kvinneleg selkie. Dette var fordi dei hadde hornaktig hud på føtene og hendene og alltid lukta fisk.
Historie
Det ligg restar av to kapell på øya. Det eine er frå 1000-talet og det kan liggje eit piktisk kloster frå 700-talet under det. Andre gamle spor er vardar og ein gravhaug og fleire forlatne gardar.
Ragnvald jarl frå Kirkjuvág (Kirkwall) skal ha kome her litt før jul for å hente malt til julebrygginga. Han vart seinare drepen i ei av kyrkjene på øya i 1046.
Geografi og geologi
Berggrunnen på øya består av gammal raud sandstein.
Ei smal landtunge svingar seg vestover frå hovudhamna på øya og sørover til Point of the Graand (eit lokalt ord som tyder «sandbanke»). Øya er generelt lågtliggande og det høgaste punktet er berre 13 meter over havet.
Det står ei 8 meter høg fyrlykt nordaust på øya.
Even
Even er eit norsk mannsnamn avleidd av Eivind. Det har namnedag den 26. august.
Avleiing og liknande namn
Even er ei yngre from av Eivind, som er sett saman av norrønt auja, 'hell, gåve', og urnordisk winduR, 'vinnar'. Det liknande engelske namnet Ewan, Ewen eller Euan er ikkje knytt til Even, men har keltisk opphav.
Bruk
Namnet var i vanleg bruk frå 1400-talet. Det var mykje brukt på 1700-talet og først på 1800-talet. Bruken voks igjen ved slutten av 1900-talet. I 2009 var det 5 689 norske menn som heitte Even.
Annan bruk
Namnet går igjen i songen «Sjarmør Even» av Alf Prøysen.
Ein finn også namnet Even i nokre norske stadnamn: Evenes kommune i Nordland og Evenskjer i Troms.
Dniprorudne
Dniprorudne (ukrainsk Дніпрорудне) er ein by i Zaporizjzjia oblast i Ukraina. Byen har kring 20 000 innbyggjarar (2011).
Snegovoj
Snegovoj (russisk Снеговой) er ein vulkan ligg nord på Kamtsjatkahalvøya i Russland.
Chen Hongshou
Chen Hongshou var ein viktig kinesisk malar i overgangen mellom Ming- og Qing-dynastiet. Stilnamnet hans var Zhanghou (章侯), elles nytta han psevdonyma Laolian (老莲), Fuchi (弗迟), Yunmenseng (云门僧), Huichi (悔迟), Chiheshang (迟和尚) og Huiseng (悔僧).
Liv og virke
Chen blei foreldrelaus tidleg. Han byrja å måla allereie i barndomen. To gonger oppheldt han seg i Beijing; den andre gong lukkast han i å koma inn ved det keisarlege akademiet og studera måleria i palassa, blant anna keisarportretta der.
Han blei etterkvart svært berømt, og blei omtalt som Den sørlege meisteren (i spann med Cui Zizhong, den nordlege meisteren); altså var han vurdert som ein av dei to fremste målarane i Kina på denne tida. Dei blei også kalla «Chen i sør og Cui i nord».
Etter sjølvmordet til den siste Ming-keisaren i 1644 trekte Chen seg tilbake til heimtraktene sine. Han nekta å måla for dei nye makthavarane, og blei difor sett i fengsel for ein kortare periode, utan at det endra på innstillinga hans.
Deretter heldt til han eitt år i eit buddhisttempel i Shaoxing. Så levde han som privatperson og livnærte seg av å inntektene frå sina sal av eigne måleri.
Livssoga hans er kjend først og fremst gjennom den samtidige forfattaren Zhou Lianggong, som gav ut verket Tuhualu med fleire kunstnarbiografiar.
Chen Hongshou sine verk spenner over eit vidt spektrum. Han har etterlate seg meisterlege landskap-, blome- og fuglemåleri, personportrett og rikhaldige illustrasjonar til kinesiske nøkkelverk som Forteljingar frå myrlandet og Romansen om Vestkammeret av Wang Shifu.
Preservation Act 1
Preservation: Act 1 er eit konseptalbum frå 1973 av engelske rockegruppa The Kinks. Det er det 11. studioalbumet deira.
Preservation fekk nokså dårleg kritikk då det kom ut og selde dårleg. Det nådde 177. plassen på Billboard 200. Konsertutgvene fekk langt betre omtale. Somme av dei nyare meldingane av Preservation: Act 1 har vore langt meir sympatiske, slik som AllMusic og Stephen Thomas Erlewine, som meinte «Sweet Lady Genevieve» var ein «verkeleg kandidat til Davies sitt gløymde meisterverk».
I 1991 gav Rhino ut ei dobbel CD-utgåve som kombinerte Preservation: Act 1 og oppfølgjaren frå 1974, Preservation: Act 2, men utan bonusspor. Men «Money & Corruption/I Am Your Man» inneheld ein ekstra solo.
I 1998 vart Preservation: Act 1 gjeven ut på CD på Velvel med singelversjonane av «Preservation» og «One of the Survivors», som ikkje var på den originale vinylutgåva. Den sistnemnde nådde 108. plassen på Billboard Pop Singles.
Kulturelle referansar
Refrenget frå «Money and Corruption» vart ytta av hackergruppa Anonymous då dei gjekk til åtak på statlege nettsider under verdsmeisterskapen i fotball i 2014.
Prokopjevsk
Prokopjevsk (russisk Проко́пьевск) er ein by i Kemerovo oblast i Russland. Han ligg rundt 170 km sør for Kemerovo. I 2007 hadde han om lag 215 000 innbyggjarar.
Preservation Act 1
Medverkande
med:
Prokopjevsk
Han vart grunnlagt i 1918 som busetnadane Prokopjevskij, danna av dei eksisterande landsbyane Monastyrskoje (grunnlagd 1731) og Prokopjevskoje. Han fekk bystatus i 1931 under det noverande namnet.
Prokopjevsk er eit av dei viktigaste sentra for utvinning av kol i Kuznetskbekkenet (Kuzbass).
Esteban Paredes
Esteban Efraín Paredes Quintanilla er ein chilensk fotballspelar som har spela for Colo-Colo i den chilenske fotballigaen, og for det chilenske landslaget. Han vart toppskårar i den chilenske ligaen i apertura-sesongen i 2009, då han spelte for Santiago Morning. Han debuterte for Chile sitt A-landslag i 2006 då han spelte to kampar, mot Colombia og Peru. Det tok tre år før han fekk den tredje landskampen sin, i 2009. Han var med i Chile sin tropp til fotball-VM i 2010.
Be True to Your School
«Be True to Your School» er ein song av The Beach Boys. Albumutgåva av denne songen vart spelt inn 2. september 1963 og kom ut på Little Deuce Coupe og seinare på Endless Summer.
Songen inneheld kampsongen til University of Wisconsin, «On Wisconsin», men truleg er det ei hyllest til Hawthorne High School, som har ein kampsong med same melodi som «On Wisconsin», som Al Jardine forklarte i dokumentaren The Beach Boys: An American Band. (1984) Wilson-brørne og Al Jardine hadde alle gått på denne skulen.
Songen vart skriven av Brian Wilson og Mike Love og vart først spelt inn under innspelinga av Little Deuce Coupe. Seinare spelte dei inn ein annan versjon som vart gjeve ut på singel. Albumversjonen, som var den første, vart spelt inn i ein høgare toneart og i eit seinare tempo enn singelutgåva. Den andre utgåva inneheld òg forskjellige heiagjeng-rop.
South Ayrshire
Regionen vart oppretta i 1996 og er ein direkte etterfølgjar av distriktet Kyle and Carrick.
Be True to Your School
På B-sida av singelen var «In My Room» av Brian Wilson og Gary Usher. Singelen kom ut som Capitol 5069 og nådde sjetteplassen i USA.
Pondikós
Pondikós (gresk Ποντικός) eller Pondikónisi er ei øy i Hellas og øygruppa Ekhinádes, som høyrer til Dei joniske øyane. Pondikós ligg aust for Itháki, men er ein del av kommunen Sámi i periferieininga Kefaloniá. Øya er ikkje busett.
Langevann i Lørenskog
Langvannet er ein liten innsjø i Lørenskog kommune i Viken. Vatnet ligg like nord for motorvegen mellom Oslo og Lillestrøm, og 500 meter sørvest for Hanaborg stasjon, og er rundt 1,3 km langt og frå 30 til 180 meter breitt. Det ligg på 153 moh., og har avløp via Sagelva (Fjellhamarelva) til Øyeren. Det største tilløpet er Ellingsrudelva, som er grenseelv mellom Oslo og Lørenskog kommune.
Innsjøen ligg midt i eit tettbygd område og er derfor uteatt for forureining, mellom anna frå industriområdet Visperud vis-à-vis Karihaugen. Utslepp av vaskevatn frå eit bilvaskefirma har truleg medverka til algeoppblomstring i sjøen. Forureininga er derimot ikkje verre enn at det framleis går an å bade Langvannet, og det er opparbeidde badeplassar i begge endar av vatnet.
Váh
Váh (tysk Waag; ungarsk Vág; polsk Wag ) er den lengste elva som renn heilt innanfor Slovakia. Ho er ei sideelv til Donau frå venstre og har ei lengd på 403 km, inkludert greina Čierny Váh. Ho har to kjelder, Biely Váh (Kvite Váh) og Čierny Váh (Svarte Váh), som ligg i respektive Høge Tatra og Låge Tatra. Elva renn nordover og vestover i Slovakia og munnar til slutt i Donau nær Komárno.
Frå venstre har ho sideelvane Demänovka, Revúca, Ľubochnianka, Turiec, Rajčanka og Nitra og frå høgre Belá, Orava, Varínka, Kysuca, Biela voda, Vlára, Dubová, Dudváh og Vesle Donau.
Elva består av kanalar og kunstige dammar (Čierny Váh, Liptovská Mara, Bešeňová, Krpeľany, Žilina, Hričov, Nosice, Sĺňava, Madunice, Kráľová og Selice) og det er bygd 16 vasskraftverk langs elva. Dei første vart bygd ut i 1930-åra og talet auka kraftig etter den andre verdskrigen. Den største motorvegen i Slovakia, D1, går langs Váh (Bratislava–Trenčín–Považská Bystrica–Žilina og Ružomberok–Poprad), samt jernbanelinja Bratislava–Žilina–Košice.
Av byar langs elva finn ein Liptovský Hrádok, Liptovský Mikuláš, Ružomberok, Vrútky, Žilina, Bytča, Považská Bystrica, Púchov, Ilava, Dubnica nad Váhom, Nemšová, Trenčín, Nové Mesto nad Váhom, Piešťany, Hlohovec, Sereď, Šaľa, Kolárovo og Komárno.
Kamo
Kamo (eller Kamō) er ein busetnad nord for Whangarei, om lag sju km frå Whangarai bysentrum.
Historikk
Kolgruvedrift var ein tidleg næringsveg i området, og starta i 1876. Ein av dei første jarnvegane i regionen Northland på New Zealand vart bygd her i 1880 for å få fram kolet frå gruvene til Whangarei for eksport. Jarnvegen eksisterer enno som ein del av jarnvegslinja North Auckland Line.
Notid
Kamo, som har eit folketal på knappe 7 000 menneske, er kjend for å ha det nordlegaste trafikklyset på New Zealand. Byen har to grunnskular, ein vidaregåande skule og to høgskular, der Kamo High School er den største med over 1 300 studentar.
Referansar
Te Ara: The Encyclopedia of New Zealand
Elektrisk Regn
Elektrisk Regn, også kalla El-Regn, er ei nyveivgruppe frå Bergen, starta i 1978. Gruppa har hatt ulike mannskap, men hovudmannen har heile tida vore Dennis Reksten. Elektrisk Regn klarte å kombinere den rastlause energien frå pønken med det tette og «flinke» lydbiletet frå progrocken. Saman med tekstar framført på bergensk gav det Elektrisk Regn eit særmerkt uttrykk.
Newcastle upon Tyne
Newcastle upon Tyne, som regel kalla berre Newcastle, er ein by ved elva Tyne nordaust i England. Han er det 31. folkerikaste distriktet i landet med om lag 260 000 innbyggjarar, men områda North og South Tyneside, Gateshead og byen Sunderland med til saman 660 000 innbyggjarar vert gjerne rekna som del av Newcastle.
Byen er eit viktig administrativt, kommersielt og kulturelt senter for Nordaust-England. Her er viktig og variert industri, mellom anna jern- og stålindustri, kjemiske fabrikkar med meir og ein velkjend ølproduksjon (Newcastle Brown). Den tidlegare så viktige skipsbygginga har sidan 1970-åra gått sterkt tilbake.
Newcastle er eit viktig utdanningssenter med Universitet frå 1963 (tidlegare King's College, 1851) samt fleire andre utdanningsinstitusjonar. Byen er òg eit anglikansk og katolsk bispesete og har eit stort senter for samtidskunst (BALTIC) og naturhistorisk museum.
Historie
Newcastle ligg på same stad som romarane sine Pons Aelii ved austenden av Hadrianmuren.
Newcastle tyder Ny borg, og borga det er snakk om var ny i 1080. Det var normannarane som bygde henne kort tid etter at dei fekk makta i England. Borgtårnet og ein av portane kan fortsatt sjåast, resten vart rive då jarnbanen kom til byen på 1800-talet.
Byen vart tidleg viktig i den industrielle revolusjonen, først som handelssenter for kol frå Northumberland og sidan innan skipsbyggjing og tungindustri. Fleire industrielle nyvinningar fann stad i området, og Mosley Street midt i byen var den første gata i verda som fekk elektriske gatelys.
Newcastle i dag
Nedgang i tungindustrien i andre halvdel av 1900-talet førte til arbeidsløyse og fattigdom i arbeidarstrøka i byen. Gjennom byutvikling har Newcastle markert seg som eit senter for handling og uteliv. No finst dei fleste jobbane innan kontor- og servicenæringa.
Nær Newcastle ligg ein internasjonal flyplass som ein kan nå med undergrunnsbane. Byen sin internasjonale ferjeterminal har avgangar til mellom anna Amsterdam, Kristiansand, Stavanger og Bergen.
Art nouveau
Art nouveau er ei fransk/belgisk nemning på ein stilart som oppstod på slutten av det 1800-talet (1890–1914). «Art nouveau» er ei internasjonal nemning som på fransk tyder «den nye kunsten». Stilarten kan ein finna både i Europa og i Sambandsstatane (USA). Nemninga som er mest brukt i Noreg er jugendstil.
Namnet 'art nouveau' kjem av ein butikk i Paris, Maison de l'Art Nouveau, driven av Samuel Bing. Der vart det lagt vekt på å stilla ut nyskapande ting.
Eit høgdepunkt i utviklinga av art nouveau var verdsutstillinga i Paris i 1900. Den 'moderne stilen' vart framheva på alle måtar. Stilen vart raskt kommersialisert og masseprodusert. Etter om lag 1907 vart art nouveau, i alle høve i leiande krinsar i Europa, sett ned på som meir og meir simpel.
Bocotá
Bocotá (buglere) er eit chibchansk språk som vert tala i fjella i det vestlege Panama. Språket har rundt 2 500 talarar (1985). Bocotáene har alltid levd og migrert saman med guaymíane, og språket er nært beslekta med guaymí.
Cureglia
Cureglia er ein kommune i distriktet Lugano i kantonen Ticino i Sveits. Kommunen har innbyggjarar  og eit areal på. Kommunesenteret ligg 435 meter over havet.
Gotisk skrift
Gotisk skrift er ei samlenemning for visse skriftvariantar av det latinske alfabetet der bokstavane er attgjevne med knekte bogar og tunge stammar. Gotisk skrift er både ei form for skriveskrifter og ulike trykkskrifter som etterliknar skriveskrifta. Gotiske skriftstilar var i bruk fram til tidleg på 1900-talet i Tyskland og område som var prega av tysk kultur, deriblant Skandinavia. Gotisk skrift er i dag heilt erstatta av skrifttypar som er forma etter mønster av italienske antikvabokstavar.
Gotisk handskrift er i Danmark og Noreg namnet på ei tysk løkkjeskrift som oppstod på 1500-talet som ei forenkling og vidareutvikling av den opphavlege kantete, gotiske handskrifta. Gotisk handskrift var vanleg skriveskrift i Noreg frå omkring 1600 til 1850.
Namnet
Gotisk skrift har fått namn etter gotikken, det vil seie stilideal og former innanfor gotisk kyrkjekunst og arkitektur frå 1150 til 1550. Adjektivet «gotisk» vart gjeve av italienarane under renessansen, som med det meinte at gotisk skrift var mellomalderleg og «barbarisk».
Gotisk skrift, både skrivne og trykte variantar, har ulike nemningar på ulike språk, men kan omtalast med fellesnemninga gebrochene Schrift på tysk, blackletter på engelsk og écriture gothique på fransk.
Peter Castberg
Peter Hersleb Harboe Castberg var ein norsk offiser, prest og stortingsmann. Johan C.T. Castberg var sonen hans.
Castberg var fødd i Fredrikshald, der far hans var magasinforvaltar. Sjølv vart han kadett i 1804, sekondløytnant i sønnafjellske infanteriregiment 1808, premierløytnant i 1811. Han deltok i oppmålingsarbeid i Vestfold i 1811 og 1813 og i felttoget mot den svenske fienden i 1814. År 1818 gjekk han over i 1. akershusiske brigade. Etter å ha teke artium i 1823 og teologisk embetseksamen i 1826 tok han avskjed frå militærtenesta. Han var sokneprest i Kviteseid 1827-33, Larvik 1833-46 og Sande i Vestfold 1846-58.
Han døydde i 1858 i København, under ei vitjing hos ei dotter.
Nordgermanske språk
Nordgermanske språk, kjende ogso som nordiske språk eller endå skandinaviske språk er ei språkgrein som er snakka hovudsakleg i Nord-Europa, som omfattar språka dansk, færøysk, islandsk, norsk og svensk, og det utdøydde språket norn. Alle dei nordgermanske språka kan sporast opp til urnordisk og vidare til urgermansk, og saman med vestgermanske språk (som t.d. engelsk) og utdøydde austgermanske språk høyrer til den store germanske språkfamilien som i sin tur er ei av hovudinndelingane innom den indoeuropeiske språkfamilien.
Or eit lingvistisk perspektiv kan dei nordiske språka gjerne halde for ulike dialektar av same språk. Grensene mellom dialektområda er særleg vanskelege å kartleggje mellom dei fastlandske språka norsk, svensk og dansk, der sjølv standardspråka viser stor grad av gjensidig forståing. Kringom året 1000 var det notidige nordisktalande området språkleg homogent. I dag er dansken ensa som det mest progressive av nordiske språk, medan islandsken – som det mest konservative.
Det finst ei rekkje dialektar i net nordgermanske språkområdet som mange vil rekna som eigne språk, som t.d. gutnisk eller elvdalsk. I tillegg finst det ogso kreolspråk nytta av romanifolk som av og til vert rekna som nordgermanske.
Det er viktig å skilje mellom nordiske språk som er ei felles nemning for den nordgermaske undergruppa i den indoeuropeiske språkfamilien og språk i Norden som omfattar og språka frå andre familiar – den uraliske (samisk, finsk og tornedalsfinsk) og den eskimoisk-aleutiske (grønlandsk).
Klassifisering
Nordiske språk er ei undergruppe innom dei germanske språk og har sitt opphav i urnordisken, eit germansk språk som byrja å vere snakka i Norden kringom 700-talet og som vidare delde seg opp, fyrst i to nye dialektgrupper austnordisk som utvikla seg til gamaldansk og gamalsvensk, og vestnordisk (norrønt) som utvikla seg til gamalnorsk og gamalislandsk. Gamalgutnisken, snakka på Gotland, viser mange særdrag som ikkje tillet forskarar å identifisere dette språket som medlem av ei av desse to greinene og er soleis rekna som ei åtskild grein. Språksituasjonen i Norden i mellomalderen ligg bak den diakrone modellen, der skandinaviske språk vert delde i to – austnordiske og vestnordiske.
Ei meir moderne klassifisering, kjend som den synkrone modellen, delar dei nordiske språka upp på ein annan møte som speglar heller av dei notidige skilnadene mellom språka enn av den historiske tilstanden. Etter denne modellen er skandinaviske språk delde i øynordiske språk og fastlandnordiske språk. Færøysk og islandsk går då inn i den fyrste greina, medan dansk, norsk og svensk i den andre. Denne oppdelinga byggjer på dagens situasjon og særleg mange likskap mellom skriftspråka i begge undergruppene. Innom dei fastlandske språka observerer ein mange parallelle utveklingar innom bøying og syntaks, og alle tre har vore kraftig påverka av lågtysken. Innom øyspråka finnst det ein tendens til morfologisk konservatisme og meir konservativ uttale.
Etnobotanikk
Etnobotanikk er studiet av tilhøvet mellom planter og menneske: frå «etno» – studiet av folk og «botanikk» – studiet av plantar. Etnobotanikk er rekna som ei undergrein av etnobiologi. Etnobotanikk tek for seg det komplekse tilhøvet mellom (nytta av) planter og menneskelege kulturar. Fokuset til disiplinen er på korleis plantar har blitt eller blir brukt i menneskelege samfunn og inkluderer plantar ein bruker til bygging, verktøy, valuta, klede, ritual, sosialt liv, musikk og mat i tillegg til medisin. Pågåande studium inkluderer økonomisk botanikk, berekraftig jordbruk og etikk.